Vyf sonsopkomste? Video laat internet verstomSkermgrepe uit die video Persone wat onlangs in Binne-Mongolië vroeg uit die vere was, het ŉ groot verrassing gekry toe hulle “vyf sonne” oor die horison opgemerk het. ŉ Video van die verskynsel is deur plaaslike media gedeel met die beskrywing: “Wat ŉ verstommende wonder! Vyf sonne skyn in die lug in Noord-China se Binne-Mongolië.” Die wetenskaplike verduideliking van die verskynsel is ŉ buitengewone optiese illusie wat temperatuur van minstens -20°C vereis. Daily Mail het in 2015 oor ŉ soortgelyke voorval in Rusland berig en verduidelik dit is ŉ “skynson” of “parhelion”. Die verskynsel is ook al onder andere in Minnesota en Noord-Dakota opgemerk. Dit word veroorsaak deur klein blokkies ys wat in die lug bly hang. Lees meer in hierdie Wikipedia-artikel. What a spectacular wonder! Five suns are seen shining in the sky in N China's Inner Mongolia pic.twitter.com/SqqF2Bi99R — Beautiful China (@PDChinaLife) February 14, 2020